CELEX: 32007D0877
Language: sk
Date: 2007-12-19 00:00:00
Title: 2007/877/ES: Rozhodnutie Komisie z  19. decembra 2007 o finančnom príspevku Spoločenstva v roku 2007 na pokrytie výdavkov vzniknutých Belgicku, Fínsku, Francúzsku, Nemecku a Holandsku na účely zneškodňovania organizmov škodlivých pre rastliny alebo rastlinné výrobky [oznámené pod číslom K(2007) 6405]

28.12.2007   
            
            
               SK
            
            
               Úradný vestník Európskej únie
            
            
               L 344/51
            
         
      ROZHODNUTIE KOMISIE
   
   z 19. decembra 2007
   o finančnom príspevku Spoločenstva v roku 2007 na pokrytie výdavkov vzniknutých Belgicku, Fínsku, Francúzsku, Nemecku a Holandsku na účely zneškodňovania organizmov škodlivých pre rastliny alebo rastlinné výrobky
   [oznámené pod číslom K(2007) 6405]
   (Iba holandské, fínske, nemecké a švédske znenie je autentické)
   (2007/877/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (1), a najmä na jej článok 23,
   keďže:
   
               (1)
            
            
               Finančný príspevok Spoločenstva sa môže podľa smernice 2000/29/ES poskytnúť členským štátom na pokrytie výdavkov priamo spojených s potrebnými opatreniami, ktoré sa prijali alebo sa majú prijať na účely zneškodňovania škodlivých organizmov zavlečených z tretích krajín alebo z iných oblastí do Spoločenstva, ich eradikácie alebo, ak to nie je možné, zabránenia ich rozširovaniu.
            
         
               (2)
            
            
               Belgicko, Fínsko, Francúzsko, Nemecko a Holandsko vypracovali program činnosti na eradikáciu organizmov škodlivých pre rastliny zavlečených na ich územia. V týchto programoch sa bližšie určujú ciele, ktoré sa majú dosiahnuť, opatrenia, ktoré je potrebné vykonať, ich trvanie a náklady na ne. Belgicko, Fínsko, Francúzsko, Nemecko a Holandsko požiadali o vyčlenenie finančného príspevku Spoločenstva na tieto programy v časovej lehote stanovenej v smernici 2000/29/ES a v súlade s nariadením Komisie (ES) č. 1040/2002 zo 14. júna 2002, ktorým sa ustanovujú vykonávacie predpisy pre poskytovanie finančného príspevku Spoločenstva na fytosanitárnu kontrolu a ktorým sa zrušuje nariadenie (ES) č. 2051/97 (2).
            
         
               (3)
            
            
               Technické informácie, ktoré poskytli Belgicko, Fínsko, Francúzsko, Nemecko a Holandsko, umožnili Komisii analyzovať situáciu presne a komplexne a dospieť k záveru, že podmienky poskytnutia finančného príspevku Komisie, ako je ustanovené najmä v článku 23 smernice 2000/29/ES, boli splnené. Je preto vhodné poskytnúť finančný príspevok Spoločenstva na pokrytie výdavkov na tieto programy.
            
         
               (4)
            
            
               Finančný príspevok Spoločenstva môže pokrývať oprávnené výdavky do výšky 50 %. V súlade s článkom 23 ods. 5 tretím pododsekom uvedenej smernice by sa však miera finančného príspevku Spoločenstva na program predložený Nemeckom a časť programu Holandska mala znížiť, pretože programy oznámené týmito členskými štátmi už Spoločenstvo financovalo v zmysle rozhodnutia Komisie 2006/885/ES (3) v prípade Nemecka a rozhodnutia 2005/789/ES (4) v prípade Holandska.
            
         
               (5)
            
            
               V súlade s článkom 24 smernice 2000/29/ES Komisia overí, či zavlečenie príslušného škodlivého organizmu bolo spôsobené neprimeranými skúškami alebo inšpekciami, a prijme opatrenia nevyhnutné na základe zistení, ku ktorým dospela pri svojom overovaní.
            
         
               (6)
            
            
               Podľa článku 3 ods. 2 písm. a) nariadenia Rady (ES) č. 1290/2005 z 21. júna 2005 o financovaní spoločnej poľnohospodárskej politiky (5) sa fytosanitárne činnosti majú financovať prostredníctvom Európskeho poľnohospodárskeho záručného fondu. Na finančnú kontrolu týchto činností sa vzťahujú články 9, 36 a 37 uvedeného nariadenia.
            
         
               (7)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre zdravie rastlín,
            
         PRIJALA TOTO ROZHODNUTIE:
   Článok 1
   Týmto sa schvaľuje vyčlenenie finančného príspevku Spoločenstva na rok 2007 na pokrytie výdavkov vzniknutých Belgicku, Fínsku, Francúzsku, Nemecku a Holandsku, ktoré sa týkajú potrebných opatrení špecifikovaných v článku 23 ods. 2 smernice 2000/29/ES a prijatých na účely zneškodňovania príslušných organizmov prostredníctvom programov na eradikáciu uvedených v prílohe k tomuto rozhodnutiu.
   Článok 2
   1.   Celková suma finančného príspevku uvedeného v článku 1 je 694 273 EUR.
   2.   Maximálna výška finančného príspevku Spoločenstva pre každý z týchto programov sa uvádza v prílohe.
   Článok 3
   Finančný príspevok Spoločenstva stanovený v prílohe sa vypláca za týchto podmienok:
   
               a)
            
            
               bola predložená dokumentácia potvrdzujúca prijaté opatrenia v súlade s ustanoveniami stanovenými v nariadení (ES) č. 1040/2002;
            
         
               b)
            
            
               príslušný členský štát predložil Komisii žiadosť o platbu v súlade s článkom 5 nariadenia (ES) č. 1040/2002.
            
         Vyplatenie finančného príspevku sa nedotýka overenia, ktoré Komisia vykonala v zmysle článku 24 smernice 2000/29/ES.
   Článok 4
   Toto rozhodnutie je určené Belgickému kráľovstvu, Fínskej republike, Francúzskej republike, Spolkovej republike Nemecko a Holandskému kráľovstvu.
   
      V Bruseli 19. decembra 2007
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 169, 10.7.2000, s. 1. Smernica naposledy zmenená a doplnená smernicou 2007/41/ES (Ú. v. EÚ L 169, 29.6.2007, s. 51).
   
      (2)  Ú. v. ES L 157, 15.6.2002, s. 38, nariadenie zmenené a doplnené nariadením (ES) 738/2005 (Ú. v. EÚ L 122, 14.5.2005, s. 17).
   
      (3)  Ú. v. EÚ L 341, 7.12.2006, s. 43.
   
      (4)  Ú. v. EÚ L 296, 12.11.2005, s. 42.
   
      (5)  Ú. v. EÚ L 209, 11.8.2005, s. 1. Nariadenie naposledy zmenené a doplnené nariadením (ES) 1437/2007 (Ú. v. EÚ L 322, 7.12.2007, s. 1).
   
      PRÍLOHA
      PROGRAMY ERADIKÁCIE
      Vysvetlivky:
      a= rok implementácie programu eradikácie.
      ODDIEL I
      Programy, ktorých finančný príspevok Spoločenstva zodpovedá 50 % oprávnených výdavkov
      
                  Členský štát
               
               
                  Zneškodňované škodlivé organizmy
               
               
                  Napadnuté rastliny
               
               
                  Rok
               
               
                  Oprávnené náklady
                  (EUR)
               
               
                  Maximálna výška finančného príspevku Spoločenstva (EUR) na program
               
            
                  Belgicko
               
               
                  
                     Diabrotica virgifera
                  
               
               
                  kukurica
               
               
                  2005 a 2006
               
               
                  67 331
               
               
                  33 665
               
            
                  Fínsko
               
               
                  
                     Bemisia tabaci
                  
               
               
                  
                     Euphorbia pulcherrima
                  
               
               
                  2006 a 2007
               
               
                  109 262
               
               
                  54 631
               
            
                  Francúzsko
               
               
                  
                     Diabrotica virgifera
                  
               
               
                  kukurica
               
               
                  2005 a 2006
               
               
                  871 548
               
               
                  435 774
               
            
                  Holandsko
               
               
                  
                     Diabrotica virgifera
                  
               
               
                  kukurica
               
               
                  2005
               
               
                  282 557
               
               
                  141 278
               
            
         
      ODDIEL II
      Programy, ktorých finančný príspevok Spoločenstva sa líši v závislosti od uplatneného zníženia
      
                  Členský štát
               
               
                  Zneškodňované škodlivé organizmy
               
               
                  Napadnuté rastliny
               
               
                  Rok
               
               
                  a
               
               
                  Oprávnené náklady
                  (EUR)
               
               
                  Miera
                  (%)
               
               
                  Maximálna výška finančného príspevku Spoločenstva
                  (EUR)
               
            
                  Nemecko
               
               
                  
                     Anoplophora glabripennis
                  
               
               
                  rôzne stromy
               
               
                  2006
               
               
                  3
               
               
                  26 950
               
               
                  45
               
               
                  12 127
               
            
                  Holandsko
               
               
                  
                     Diabrotica virgifera
                  
               
               
                  kukurica
               
               
                  2005 (oblasť Alsmeer)
               
               
                  3
               
               
                  37 330
               
               
                  45
               
               
                  16 798
               
            
         
      
                  Celkový finančný príspevok Spoločenstva (EUR)
               
               
                  694 273